stanford-oval/wikipedia huggingface dataset:
Muropaketti
MuroBBS

Muropaketin keskustelupalsta, MuroBBS, sai varsinkin 2000-vuosikymmenellä suosionsa lomassa ajoittain huomiota suomalaisessa mediassakin. Vuonna 2004 se sai kyseenalaista mainetta, kun MikroPC:n numerossa 3/2004 kirjoitettiin MuroBBS:n rasistisesta sisällöstä ja kyseiseltä keskustelupalstalta löytyvistä räjähteitä koskevista keskusteluista.
Marraskuussa 2007 tapahtuneen Jokelan ampumavälikohtauksen tapahtumista kertoi verkkosivustoista tiettävästi ensimmäisenä MuroBBS.
Tammikuussa 2009 keskusrikospoliisi kiitti kirjallisesti Muropakettia koskien Wincapita-pyramidihuijauksen selvittämistä. Verkkoyhteisön keskustelupalstalla löytyi yli 26 000 viestiä 1,5 vuoden ajalta koskien Wincapitaa.
Muropaketti sulki MuroBBS:n 14. huhtikuuta 2022 keskustelujen hiljentymisen vuoksi. MuroBBS:n sisältö poistettiin kolme kuukautta sulkemisen jälkeen. Kansalliskirjasto arkistoi kaikki keskustelupalstalle kirjoitetut julkiset viestit ja ne on luettavissa Kansalliskirjaston yhteistyöpisteiden vapaakappaletyöasemilta.
Aiheesta muualla

Muropaketti
Muropaketin vanhoja sivuja Internet Archive Wayback Machinessa
MuroBBS:n logo.
Westworld

| Westworld |
| --- | --- |

Tyyli:   science fiction  draama  jännitys  western 
Kestoaika:  57–91 minuuttia
Luoja(t):   Jonathan Nolan  Lisa Joy 
Perustuu:  Michael Crichtonin elokuvaan Tappokone
Pääosissa:   Evan Rachel Wood  Thandie Newton  Jeffrey Wright  James Marsden  Ben Barnes  Ingrid Bolsø Berdal  Clifton Collins Jr.  Luke Hemsworth  Sidse Babett Knudsen  Simon Quarterman  Rodrigo Santoro  Angela Sarafyan  Jimmi Simpson  Tessa Thompson  Shannon Woodward  Ed Harris  Anthony Hopkins  Fares Fares  Louis Herthum  Talulah Riley  Gustaf Skarsgård  Katja Herbers  Zahn McClarnon  Aaron Paul  Vincent Cassel  Tao Okamoto 
Alkuperämaa:  Yhdysvallat
Alkuperäiskieli:  englanti
Verkko:  HBO
Esitetty:  2. lokakuuta 2016  – 14. elokuuta 2022
Tuotantokausia:  4
Jaksoja:  36 (luettelo jaksoista)
Tunnuskappale:  Ramin Djawadin säveltämä
Tuotanto
Tuottaja(t):   Cherylanne Martin  Michael Polaire  Carly Wray  Stephen Semel 
Vastaava(t) tuottaja(t):   J. J. Abrams  Jonathan Nolan  Lisa Joy  Jerry Weintraub  Bryan Burk  Richard J. Lewis  Roberto Patino  Athena Wickham  Ben Stephenson 
Säveltäjä(t):  Ramin Djawadi
Tuotantoyhtiö(t):   HBO Entertainment  Kilter Films  Bad Robot Productions  Jerry Weintraub Productions (1. kausi)  Warner Bros. Television 
Aiheesta muualla
Virallinen sivusto
IMDb 
Westworld on yhdysvaltalainen science fiction -televisiosarja, jonka ovat luoneet Jonathan Nolan ja Lisa Joy. Se perustuu Michael Crichtonin ohjaamaan ja käsikirjoittamaan elokuvaan Tappokone (Westworld) vuodelta 1973. Nolan ja Joy ovat sarjan vastaavia tuottajia yhdessä J. J. Abramsin, Jerry Weintraubin ja Bryan Burkin kanssa. Sarja sijoittuu futuristiseen westernaiheiseen teemapuistoon Westworldiin, jonka asukkaat ovat androideja, joita kutsutaan ”isänniksi”. Westworld tarjoaa sen varakkaille vierailijoille mahdollisuuden tehdä mitä he ikinä haluavatkaan ilman pelkoa loukkaantumisesta tai kuolemisesta.
Sarjan ensimmäinen jakso esitettiin HBO:lla 2. lokakuuta 2016. Toinen kausi esitettiin vuonna 2018, kolmas kausi vuonna 2020 ja neljäs vuonna 2022. Viidennen kauden oli tarkoitus olla viimeinen, mutta sarja kuitenkin lopetettiin neljännen kauden esittämisen jälkeen.
Näyttelijät

| 0 | 1 | 2 |
| --- | --- | --- |
|  Evan Rachel Wood  | … |  Dolores Abernathy   |
|  Thandie Newton  | … |  Maeve Millay   |
|  Jeffrey Wright  | … |  Bernard Lowe   |
|  James Marsden  | … |  Teddy Flood (1. ja 2. kausi)   |
|  Ben Barnes  | … |  Logan (1. kausi, 2. kausi sivuroolissa)   |
|  Ingrid Bolsø Berdal  | … |  Armistice (1. ja 2. kausi)   |
|  Clifton Collins Jr.  | … |  Lawrence / El Lazo (1. ja 2. kausi, 3. kausi vierailijana)   |
|  Luke Hemsworth  | … |  Ashley Stubbs   |
|  Sidse Babett Knudsen  | … |  Theresa Cullen (1. kausi)   |
|  Simon Quarterman  | … |  Lee Sizemore   |
|  Rodrigo Santoro  | … |  Hector Escaton (1. ja 2. kausi, 3. kausi vierailijana)   |
|  Angela Sarafyan  | … |  Clementine Pennyfeather   |
|  Jimmi Simpson  | … |  William (1. kausi, 2. kausi sivuroolissa, 3. kausi vierailijana)   |
|  Tessa Thompson  | … |  Charlotte Hale   |
|  Shannon Woodward  | … |  Elsie Hughes (1. ja 2. kausi)   |
|  Ed Harris  | … |  Mustiin pukeutunut mies   |
|  Anthony Hopkins  | … |  tri Robert Ford (1. ja 2. kausi)   |
|  Fares Fares  | … |  Antoine Costa (2. kausi)   |
|  Louis Herthum  | … |  Peter Abernathy (2. kausi, 1. kausi sivuroolissa)   |
|  Talulah Riley  | … |  Angela (2. kausi, 1. kausi sivuroolissa)   |
|  Gustaf Skarsgård  | … |  Karl Strand (2. kausi)   |
|  Katja Herbers  | … |  Emily Grace (2. kausi, 3. kausi vierailijana)   |
|  Zahn McClarnon  | … |  Akecheta (2. kausi)   |
|  Aaron Paul  | … |  Caleb Nichols (3. kausi)   |
|  Vincent Cassel  | … |  Engerraund Serac (3. kausi)   |
|  Tao Okamoto  | … |  Hanaryo (3. kausi, 2. kausi sivuroolissa)   |
Jaksot

| Kausi | Kausi | Jaksot | Alkuperäinen esityspäivä> Avausjakso | Alkuperäinen esityspäivä> Päätösjakso |
| --- | --- | --- | --- | --- |
|  | 1 | 10 | 2. lokakuuta 2016 | 4. joulukuuta 2016 |
|  | 2 | 10 | 22. huhtikuuta 2018 | 24. kesäkuuta 2018 |
|  | 3 | 8 | 15. maaliskuuta 2020 | 3. toukokuuta 2020 |
|  | 4 | 8 | 26. kesäkuuta 2022 | 14. elokuuta 2022 |
Tuotanto

Westworld perustuu vuonna 1973 julkaistuun Michael Crichtonin ohjaamaan Tappokone (Westworld) elokuvaan ja sen 1976 julkaistuun jatko-osaan Tuleva maailma (Futureworld).
Warner Bros. on ollut halukas tekemään Westworld-sarjan 1990–luvulta lähtien, mutta vasta vuonna 2011 projektia saatiin vietyä eteenpäin. Jerry Weintraub sai HBO:n tilaamaan pilottijakson sarjasta, minkä jälkeen hänen avukseen palkattiin Jonathan Nolan ja käsikirjoittaja Lisa Joy.
Elokuussa 2013 HBO vahvisti tilanneensa sarjasta pilottijakson. Marraskuussa 2014 HBO ilmoitti tilanneensa ensimmäisen kauden Westworld-sarjasta. HBO tilasi toisen tuotantokauden marraskuussa 2016 ja se esitettiin vuoden 2018 aikana. Toukokuussa 2018 HBO vahvisti tilanneensa kolmannen kauden sarjalle, ja kausi esitettiin keväällä 2020.
Tuotanto > Lopetuspäätös

Huhtikuussa 2020 HBO vahvisti tilanneensa sarjasta neljännen kauden. Sitä alettiin esittää kesäkuussa 2022. Vaikka neljäs kausi päättyy cliffhangeriin, saman vuoden marraskuussa ilmoitettiin, ettei sarja saa jatkoa. Jonathan Nolan oli vain kuukautta aikaisemmin ilmaissut neuvotelleensa HBO:n kanssa sarjan viidennestä ja samalla viimeisestä kaudesta. Lopetuspäätökselle ei esitetty erityistä syytä. Lisa Joyn mukaan viides kausi olisi ”sulkenut ympyrän” ja sijoittunut Doloresin (Evan Rachel Wood) uudelleen luomaan Westworld-teemapuistoon.
Palkinnot

| Vuosi | Palkinto | Kategoria | Ehdokkuus | Tulos | Viite |
| --- | --- | --- | --- | --- | --- |
| 2016 | Satellite Awards | Best Actress – Television Series Drama | Evan Rachel Wood | Voitto |  |
| 2016 | Critics’ Choice Television Awards | Most Exciting New Series | Westworld | Voitto |  |
| 2016 | Critics’ Choice Television Awards | Best Actress in a Drama Series | Evan Rachel Wood | Voitto |  |
| 2016 | Critics’ Choice Television Awards | Best Supporting Actress in a Drama Series | Thandie Newton | Voitto |  |
| 2016 | IGN Awards | Best TV Drama Series | Westworld | Voitto |  |
| 2016 | IGN Awards | Best TV Actress | Thandie Newton | Voitto |  |
| 2016 | IGN People's Choice Award | Best TV Actor | Jeffrey Wright | Voitto |  |
| 2016 | IGN People's Choice Award | Best TV Actress | Evan Rachel Wood | Voitto |  |
| 2017 | Creative Arts Emmys | Outstanding Creative Achievement in Interactive Media within a Scripted Program | Westworld | Voitto |  |
| 2017 | Creative Arts Emmys | Outstanding Hairstyling for a Single-Camera Series | Joy Zapata, Pavy Olivarez, Bruce Samia & Donna Anderson ("Contrapasso") | Voitto |  |
| 2017 | Creative Arts Emmys | Outstanding Makeup for a Single-Camera Series (Non-Prosthetic) | Christien Tinsley, Myriam Arougheti, Gerald Quist, Lydia Milars & Ed French ("The Original") | Voitto |  |
| 2017 | Creative Arts Emmys | Outstanding Sound Mixing for a Comedy or Drama Series (One-Hour) | Keith Rogers, Scott Weber, Roger Stevenson & Kyle O'Neal ("The Bicameral Mind") | Voitto |  |
| 2017 | Creative Arts Emmys | Outstanding Special Visual Effects | Jay Worth, Elizabeth Castro, Joe Wehmeyer, Eric Levin-Hatz, Bobo Skipper, Gustav Ahren, Paul Ghezzo, Mitchell S. Drain & Michael Lantieri ("The Bicameral Mind") | Voitto |  |
| 2017 | Art Directors Guild | ADG Excellence in Production Design Award for One-Hour Period Or Fantasy Single-Camera Series | Nathan Crowley ("The Original") | Voitto |  |
| 2017 | Make-Up Artists and Hair Stylists Guild | Best Contemporary Makeup – Television | Christien Tinsley, Elisa Marsh & Rolf Keppler | Voitto |  |
| 2017 | Make-Up Artists and Hair Stylists Guild | Best Special Makeup Effects – Television | Christien Tinsley & Hiroshi Yada | Voitto |  |
| 2017 | Golden Reel Awards | Best Sound Editing – Long Form Sound Effects and Foley in Television | Thomas E. de Gorter, Matthew Sawelson, Geordy Sincavage, Michael Head, Rick Owen, Tara Blume, Mark Allen & Marc Glassman ("The Bicameral Mind") | Voitto |  |
| 2017 | Golden Reel Awards | Best Sound Editing in Television, Short Form: FX/Foley | Thomas E. de Gorter, Matthew Sawelson, Geordy Sincavage, Michael Head, Tara Blume, Rick Owens, Mark R. Allen & Marc Glassman ("Trompe L'Oeil") | Voitto |  |
| 2017 | Saturn-palkinto | Best Science Fiction Television Series | Westworld | Voitto |  |
| 2017 | Saturn-palkinto | Best Supporting Actor on Television | Ed Harris | Voitto |  |
| 2017 | Location Managers Guild Awards | LMGI Award for Outstanding Locations in Period Television | Mandi Dillin | Voitto |  |
| 2017 | Gold Derby TV Awards | Drama Supporting Actress | Thandie Newton | Voitto |  |
Aiheesta muualla

Virallinen sivusto (englanniksi)
Westworld Internet Movie Databasessa (englanniksi)
Sarjan luojat Jonathan Nolan ja Lisa Joy paneelikeskuskelussa San Diegon Comic-Conissa kesällä 2017.
Mona Hofland

Mona Hofland (24. kesäkuuta 1929 Oslo, Norja – 11. helmikuuta 2010) oli norjalainen näyttelijä ja laulaja.
Hoflandin debyytti oli 1949 Studioteatretissa, jonka jälkeen hän työskenteli Det Nye Teaterissa (1950–1962), Fjernsynsteatretissa (1962–1963) vieraillen muissakin teattereissa. Elämäntyönsä hän teki Nationaltheatretissa vuosina 1967–1999, jossa hän oli mukana 50 eri tuotannossa. Teatteriuransa lisäksi Hofland näytteli useissa elokuvissa ja televisiosarjoissa, kuten suositussa De syv søstre -televisiosarjassa 1996–2000. Viimeksimainitussa hänen vastanäyttelijänään toimi aviomies Espen Skjønberg.
Laulajana hän julkaisi kolme singlelevytystä 1958.
Tunnustuksia

Norjan radioteatterin Blå fugl, 1990
Per Aabels ærespris, 1994
ritari, St. Olavs Orden, 2001
Murojärvi (Juupajoki)

| Murojärvi |
| --- | --- |
Valtiot:  Suomi
Maakunnat:  Pirkanmaa
Kunnat:  Juupajoki
Koordinaatit:  61°54′42″N, 24°26′59″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Leppähampaanjoen valuma-alue (35.75)
Laskujoki:  oja Ala-Lylyjärveen 
Järvinumero:  35.756.1.047
Mittaustietoja
Pinnankorkeus:  134,4 m  
Rantaviiva:  3,853 km  
Pinta-ala:  33,106 ha  
Suurin syvyys:  12 m 
Saaria:  ei saaria 
 fiMurojärvi 
Murojärvi  on Pirkanmaalla Juupajoen Lylyssä sijaitseva järvi.
Maantietoa

Järven pinta-ala on 33 hehtaaria ja se on 1,2 kilometriä pitkä ja 450 metriä leveä. Se sijaitsee Murovuoren juurella. Vuori kohoaa 26 metriä paikoin jyrkkärinteisenä järven etelärannalla. Muroniemi jakaa järven kaakkoispään kahdeksi lahdeksi, joista pohjoisemman nimi on Pitkälahti. Järvellä ei ole kartan mukaan saaria. Sen rantaviivan pituus on 3,9 kilometriä ja sen rannat ovat metsämaata. Alueen haja-asutus muodostuu kahdesta taloudesta ja yli 10 vapaa-ajan asunnosta. Niille tulee tiet Lylystä alkavalta yhdystieltä 14294. Järven rantaan asti ulottuu Murovuoren päällä sijaitsevan Lylyn viestivarikon aitaukset.
Vesistösuhteet

Järvi sijaitsee Kokemäenjoen vesistössä (vesistöaluetunnus 35) Längelmäveden ja Hauhon reittien valuma-alueen (35.7) Leppähampaanjoen valuma-alueella (35.75), jonka Sahajoen valuma-alueeseen (35.756) se kuuluu. Järven vedenpinnan korkeus on 134,4 metriä mpy. Järveen on johdettu viisi metsäojaa ja suo-ojaa, joista Pitkälahdessa oleva on järven laskuoja. Se laskee 2,5 kilometrin päässä Ala-Lylyjärveen. Ojalle tulee pudotusta 12,2 metriä.
Historiaa

Vuoden 1957 peruskartassa oli järven luoteisrannalla kaksi maatilaa, joiden peltoja kuului järven lähivaluma-alueeseen. Suurin osa pelloista oli metsitetty vuoden 1977 kartan julkaisuun mennessä. Viestivarikon metsäalueelle rakennettiin tie Koninnokkaan asti.
Mona Kortelampi

Mona Kortelampi (os. Lindberg, ent. Lankinen, s. 11. lokakuuta 1966) on helsinkiläinen freelancenäyttelijä.
Kortelampi kirjoitti ylioppilaaksi 1985. Näyttelijäntyötä hän on opiskellut  muun muassa Teatterikorkeakoulussa sekä täydennyskoulutus- ja erikoistumiskursseilla.
Kortelammella oli kiinnitys lasten- ja nuortenteatteriryhmä Lähiöteatteriin vuosina 1985–1999. Vuodesta 2000 Kortelampi on toiminut freelancenäyttelijänä.
Vuonna 2012 hän oli mukana perustamassa improvisaatioryhmä Avokelaa.
Kortelampi on nähty myös Teatteri Helsingin näyttelijänä Tervasaaren amfiteatterissa vuosina 2012, 2013 ja 2014. Kortelampi esiintyi myös Salomen roolissa Valtimonteatterin 15-vuotis juhlanäytelmässä Naisten juhla, jonka ohjauksesta vastasivat elokuvaohjaajat Jenni Toivoniemi ja Ulla Heikkilä.
Televisiossa Kortelampi on näytellyt muun muassa sarjoissa Dowshiftaajat, Salatut elämät, Kaverille ei jätetä, Toisen kanssa (2014), Kimmo , Ismo sekä Valheen vangit (Eyeworks Finland / LIV) sekä elokuvissa Päin seinää (2014), Nuotin vierestä (2016), Presidentti (2017) ja Viraali (2017).
Kortelampi on näytellyt myös useissa lyhytelokuvissa mm. Auringonpistos, joka sai ensi-iltansa Tallinnan Sleepwalkers Festivaaleilla ja musiikkivideoissa.
Häntä on kuultu animaatiohahmojen suomalaisäänenä muun muassa elokuvissa Basil Hiiri – Mestarietsivä (1986), Maa aikojen alussa (1989), Fievel matkalla Amerikkaan (1991) ja Fievel matkalla villiin länteen (1992).
Kortelampi on Helsingin kaupunginteatterin säätiön edustajiston varajäsen ja on ollut Teatterimuseon säätiön edustajiston varsinainen jäsen. Hän on toiminut myös Helsingin kaupungin työllistämistoimikunnan varajäsenenä.
Kortelampi on myös Helsingin freelancenäyttelijäyhdistyksen puheenjohtaja vuodesta 2013 sekä vaikuttaa Suomen Näyttelijäliiton hallituksessa sekä valtuustossa.
Aiheesta muualla

Mona Kortelampi Näyttelijäliiton sivustolla
Mona Kortelampi Helsingin Freet -sivustolla
Mona Lankinen Elonetissä.
Mona Kortelampi Elonetissä.
Mona Kortelampi kotisivut
Nanoepoksi

Nanoepoksi on lisäaineilla seostettua epoksihartsia jossa lisäaineena hiilinanoputket. Tällä saavutetaan huomattavasti parempi iskunkestävyys ja murtovenymä. Murtovenymä voi nanoepoksissa olla jopa 15 %, kun se tavallisilla epoksihartseilla on noin 5 %, joillakin parhaimmilla erikoisepokseilla noin 8 %. Nanoepoksilla on mahdollista saavuttaa sähkönjohtavuus, joka mahdollistaa antistaattiset pinnoitteet. Suomalainen yritys on kehittänyt nanoepoksille useita sovelluksia ja patentoinut ainutlaatuisen valmistusmenetelmän johon muut valmistajat eivät ole vielä pystyneet.
Nanoepoksisovelluksia tulevaisuudessa: kulutuksenkestävät pinnoitteet, erikoislujat komposiittilaminaatit ilmailuteollisuudessa, avaruusteknologiassa, paperiteollisuudessa jne.
Nanohiukkanen

Läpäisyelektronimikroskopian avulla otettuja kuvia (a, b, ja c) piidioksidien nanohiukkasista, joiden keskimääräinen halkaisija on kuvissa (a) 20 nm, (b) 45 nm, ja (c) 80 nm. Pyyhkäisyelektronimikroskoopin avulla otettu kuva (d) samasta näytteestä joka on kuvassa (b).
Nanohiukkanen eli nanopartikkeli tarkoittaa nanometriluokan (10−9 m) hiukkasta. Nanotiede on tieteenala, joka tutkii tämän mittakaavan hiukkasia ja sovellutuksia.
Miroslav Tichý

Miroslav Tichýn muistolaatta.
Miroslav Tichý (20. marraskuuta 1926 – 12. huhtikuuta 2011) oli tšekkiläinen valokuvaaja. Hänet tunnetaan tuhansista valokuvista, jotka hän otti salaa. Kuvausvälineenä oli pahviputkista, vanerista, tölkeistä ja vastaavista aineksista itse tehtyjä kameroita. Tichýn valokuvat olivat tuntemattomia ennen kuin niistä koottiin näyttely vuonna 2004.
Tichýn kohteena olivat hänen kotikaupunkinsa Kyjovin naiset, joita hän kuvasi noin vuosina 1960–1985. Kuvien kohteet eivät usein tienneet että heitä kuvattiin. Naiset saattoivat poseerata Tichýlle, mutta eivät välttämättä uskoneet Tichýn kameran toimivan oikeasti.
Valokuvat kuvaavat ohikiitäviä välähdyksiä, Pehmeäpiirtoisten kuvien alkeellisissa oloissa tehdyt vedokset ovat roskaisia ja vaurioituneita.
Tichý oli opiskellut Prahan taideakatemiassa (SVU). Hän oli modernistinen maalari, joka maalasi hieman samaan tyyliin kuin Josef Čapek. Vuonna 1948 kommunistit kuitenkin ottivat vallan Tšekkoslovakiassa, ja taideakatemian opiskelijoiden piti maalata nyt haalariasuisia työläisiä sosialistisen realismin hengessä. Tichýn kieltäydyttyä ja jätettyä taideakatemian hänet määrättiin pakolliseen asepalvelukseen. Muutamien taideakatemiatovereidensa kanssa hän perusti ryhmän Brnenská Petka (Prahan viitoset), joka piti vuonna 1956 näyttelyn Kyjovin sairaalassa. Mielenterveysongelmien kanssa nuoruudesta lähtien painiskellut Tichý sai henkisen romahduksen ja perui vuodeksi 1957 suunnitellun osallistumisena näyttelyyn.
Palattuaan Kyjoviin asepalveluksen jälkeen Tichý asui vanhempiensa kanssa pienen työkyvyttömyyseläkkeen turvin. Hän jatkoi maalaamista omissa oloissaan. Vaikka hänen työnsä eivät olleet esillä, kommunistinen hallinto katsoi hänen olevan toisinajattelija. Tichýä tarkkailtiin, ja häntä pyrittiin myös normalisoimaan sekä pitämään poissa näkyvistä muun muassa mielisairaalajaksojen avulla. 1960-luvulla hän ei enää piitannut ulkoasustaan vaan pukeutui resuisiin vaatteisiin eikä ajanut partaansa tai leikannut hiuksiaan. Näihin aikoihin hän alkoi myös vaellella kaupungilla kuvaten naisia vaivihkaa kotitekoisilla kameroillaan.[lähde? ]
Vuonna 1968 Neuvostoliitto miehitti Tšekkoslovakian, ja yksityisomaisuus valtiollistettiin.
Tichý menetti työhuoneensa vuonna 1972, ja hänen teoksensa heitettiin kadulle. Tichý lopetti piirtämisen ja maalaamisen, keskittyi valokuvaukseen ja työskenteli ilman työhuonetta. Vuonna 1985 Tichý jätti valokuvauksen ja palasi piirustukseen. Hän ehti tehdä 100–200 öljymaalausta ja huomattavan määrän piirustuksia.[lähde? ]
Valokuvien tulo julkisuuteen

Tichý kuvasi omaksi ilokseen näyttämättä kuvia muille ja vedosti kustakin negatiivista vain yhden vedoksen. Parhaimpia kuvia hän liimasi pahville, jotteivat ne käpristyisi, ja toisinaan piirsi pahviin kuvan ympärille. Osa kuvista on vaurioitunut aikojen kuluessa, koska Tichý ei säilyttänyt niitä erityisen huolellisesti.[lähde? ]
Filmiä, kemikaaleja ja valokuvapaperia lukuun ottamatta kaikki välineet olivat omatekoisia. Kameroiden ohella myös suurennuskoje oli omatekoinen, samoin objektiivit ja linssit, jotka hän hioi pleksilevystä.[lähde? ]
Roman Buxbaum, joka oli tutustunut Tichýyn lapsena, palasi 1981 kaupunkiin oltuaan maanpaossa Sveitsissä. Tichýn naapurissa asunut perhe oli aina omistanut Tichýn maalauksia ja piirustuksia, mutta palattuaan Buxbaum huomasi Tichýn valokuvat, jotka olivat tähän asti olleet piilossa.[lähde? ]
Buxbaum ryhtyi keräämään ja suojelemaan Tichýn jo heikossa kunnossa olevia valokuvia. Buxbaum sai kuvia Tichýltä itseltään ja osti niitä Tichýn toiselta naapurilta Jana Hebnaroválta, joka oli pitänyt Tichýstä huolta tämän äidin kuoleman jälkeen.[lähde? ]
Teokset olivat tuntemattomia, kunnes Buxbaum asetti 2004 esille kokoelmassaan olevia valokuvia nykytaiteen biennaaliin Sevillassa. Buxbaum teki hänestä 2004 myös dokumenttielokuvan Miroslav Tichý: Tarzan Retired. Buxbaum perusti tuolloin Tichý Oceán -säätiön huolentimaan Tichýn teoksista ja asettamaan niitä esille. Vuonna 2005 Tichýn teoksista oli suuri retrospektiivi Zürichin taidehallissa ja Pompidou-keskuksessa 2008. Valokuvat palkittiin 2005 uutena löytönä Rencontres d’Arles -valokuvafestivaaleilla Ranskassa.[lähde? ]
Vuonna 2010 Tichýn teoksista oli näyttely New Yorkissa International Center of Photographyssä. Näyttelyssä oli sata valokuvaa, Buxbaumin dokumenttifilmi ja vitriineissä pölyisiä valokuvapinoja, itsetehtyjä kameroita ja muita välineitä.
Tichý ilmoitti vuonna 2009, että hän ei ole antanut Buxbaumille lupaa hyödyntää ja levittää teoksiaan.[lähde? ]
Aiheesta muualla

Kuvia tai muita tiedostoja aiheesta Miroslav Tichý Wikimedia Commonsissa
Miroslav Tichý (Arkistoitu – Internet Archive) - Jana Hebnarovan ylläpitämä virallinen kotisivu
Tichý Oceán -säätiön sivut
Miroslav Tichý: Tarzan Retired[vanhentunut linkki] (Roman Buxbaumin artikkeli)
Exhibition: Miroslav Tichý at Michael Hoppen Gallery, London
Tichý photographs several images at cirkusworld.com
Der globalisierte Clochard (saksaksi)
Naisen suusta – Piitu Uski

| Naisen suusta – Piitu Uski |
| --- | --- |
Kestoaika:  30 minuuttia
Pääosissa:  Piitu Uski
Alkuperämaa:   Suomi
Verkko:  Liv
Esitetty:  14. maaliskuuta 2010 – 30. toukokuuta 2010
Tuotantokausia:  1
Jaksoja:  12
Tuotanto
Tuotantoyhtiö(t):  Frame Graphics
Naisen suusta – Piitu Uski on vuonna 2010 Liv-kanavalla esitetty keskusteluohjelma, jonka emäntänä toimi näyttelijä Piitu Uski.
Jaksot

| Jakso | Aihe | Vieraat | Ensiesitys |
| --- | --- | --- | --- |
| 1. | Lapsettomuus | Eve Hietamies Anne-Mari Suikkari | 14. maaliskuuta 2010 |
| 2. | Hyvinvointi | Risto Kaksonen Kylli Kukk | 21. maaliskuuta 2010 |
| 3. | Papillooma | Eija Piispanen Ulla Puistola | 28. maaliskuuta 2010 |
| 4. | Avioero | Minna Oulasmaa Leena Harkimo | 4. huhtikuuta 2010 |
| 5. | Minäkö narkomaani | Kirsti Aalto Marisanna Jokinen-Tiikkaja | 11. huhtikuuta 2010 |
| 6. | Menestyvä nainen | Karoliina Auvinen Hanna Sarén | 18. huhtikuuta 2010 |
| 7. | Ylpeä kasvojen kohottaja | Timo Paakkanen Sirkka-Liisa Sass | 25. huhtikuuta 2010 |
| 8. | Väkivaltainen nainen | Hannele Törrönen Elina Berggroth | 2. toukokuuta 2010 |
| 9. | Kehitysmaiden äidit | Teija Kulmala Kaarina Kursukangas-Hourula | 9. toukokuuta 2010 |
| 10. | Vaihtoehtoista kauneutta | Timo Pakkanen Raija Griessler | 16. toukokuuta 2010 |
| 11. | Ikääntyvä nainen | Arja-Liisa Ingus Eili Gray | 23. toukokuuta 2010 |
| 12. | Ehkäisy | Mari Päiväniemi Ritva Hurskainen | 30. toukokuuta 2010 |
Miika Saloranta

| Miika> Henkilötiedot |
| --- | --- |
Koko nimi:  Miika Saloranta
Syntynyt: 31. tammikuuta 1991 (ikä 33) Helsinki, Suomi
Ammatti:  rap-artisti
Muusikko
Taiteilijanimi:  Comeetta
Aktiivisena:  2001–
Tyylilajit:  rap, hip hop
Yhtyeet:  TCT
Levy-yhtiöt:  Universal Music
  [ Muokkaa Wikidatassa ] [ ohje ]  
Miika (alias Comeetta, oikealta nimeltään Miika Saloranta, s. 31. tammikuuta 1991) on suomalainen hip hop -artisti.
Miika on julkaissut nykyisellä artistinimellään debyyttisinglen V*tun Friendzone ja lisäksi artistinimellä Comeetta yhtyeessä TCT. Kultarajan ylittäneen albumin IOJK. Hän on julkaissut myös omakustannemusiikkia Comeetta -nimellä vuosien 2001–2011 välisenä aikana ja julkaissut muun muassa omakustannealbumin Athos Ingemar.
Ura > TCT

Miika kiinnostui hip hop -musiikista 2000-luvun alussa seurattuaan MTV:tä. Miika on maininnut musiikillisiksi vaikutteikseen olevan muun muassa 2pac, Eminem ja Ludacris. Hän alkoi tekemään kappaleitaan vuonna 2001 ja myöhemmin hän julkaisi niitä musiikkipalvelussa mikseri.net. Vuonna 2011 hän julkaisi artistinimellä Comeetta omakustannealbumin Athos Ingemar.
Vuonna 2012 hän perusti yhdessä Tuomas ja Matias Lehtisen kanssa bändin nimeltä TCT. Yhtye solmi levytyssopimuksen Universal Musicin kanssa vuonna 2013. Bändin tunnetuin kappale "Rannalle" on ylittänyt jo platinarajan.